་བསྒོམ་བཟླས་ཀྱིས་མི་ཚིམས་པ་རྣམས་ཀྱིས་
རྩ་བའི་གཞུང་དང་མི་འགལ་བའི་ཁ་བསྣོན་དགོས་པའི་སྐབས་སྲིད་པའི་ཕྱིར། རང་
གཞུང་ཉིད་ལའང་ཁྲིགས་སུ་བྱ་བ་དགོས་པས། དེ་ལ་གཉིས་ས་ལུགས་གཙང་མ་
ལག་ཏུ་ལེན་པ་དང༌། ཡུལ་དུས་དང་བསྟུན་པའི་ཚུལ་ལོ། །དང་པོ་ནི། ས་སྐྱ་པ་
རྣམས་ཀྱི་ཕྱག་བཞེས་སྤྱིར་དགོན་པའི་སྒྲུབ་མཆོད་དང་གྲོང་པའི་རིམ་གྲོ་སོགས་
གང་ལའང་བཅས་བཤམ་དབྱངས་རོལ་འདོན་འགྲིགས་སོགས་གང་ཅིར་ཀ་དཔེ་མ་
ལྟ་བུ་ལས་ཧ་ཅང་བསྡུས་པའི་ལུགས་མཛད་སྲོལ་མེད་འདུག་པས། ཕུར་ཟློག་གི་
སྐབས་སུའང་ཞག་གྲངས་བདུན་ནམ་གསུམ་གྲངས་བཅད་དང༌། འདོན་བྱའི་ཡིག་
ཚོགས་ཉུང་ཡང་དབྱངས་རོལ་སོགས་ཀྱིས་ཤིན་ཏུ་ས་བཅད་པར་སྣང༌། ཇོ་ནང་རྗེ་
བཙུན་ཆེན་པོས་ཕུར་པ་ས་ལུགས་གསན་ཅིང་ཡིག་ཆའང་ས་ལུགས་ལ་བརྟེན་ཏེ་རྩ་
བའི་ཁུངས་རྣམས་དང་བསྟུན་པའི་དག་ཐེར་འགའ་རེ་ཙམ་ལས་ས་ལུགས་སོར་
བཞག་ཏུ་མཛད་པར་སྣང་བས། ཡིག་ཆ་འདི་ལ་བརྟེན་ཏེ་བསྙེན་སྒྲུབ་གཏོར་ཟློག་
36

ཕུར་བ་རྣམ་འཇོམས་ཐུགས་ཆེན་སོགས་ཀྱི་ཆོ་ག་སྣ་ཚོགས།
སོགས་གང་བྱེད་ཀྱང་རྩ་བའི་ཁུངས་ས་ལུགས་ལྟར་བྱེད་དགོས་ལ་དབྱངས་རོལ་
སོགས་ཇི་བཞིན་མ་བྱུང་ཡང་ཡན་ལག་ཙམ་ཡིན་ཕྱིར་སྐྱོན་མེད་པས་རང་ལུགས་
གང་ཡོད་ཀྱིས་འགེབས་ཆོག རྡོ་རྗེ་སློབ་དཔོན་སྟོད་ལས་དབང་བཞི་སྨད་ལས་དྲག་
པོ༌སྒྲོལ༌དབང༌ ། དཀར༌བདུད༌ལྕམ་དྲལ་གྱི་རྗེས་གནང་ཐོབ་ཅིང༌། དུས་ གྲངས་
བསྙེན་པ་གང་རུང་དང་རྒྱུན་ཁྱེར་གཏོར་འབུལ་ཆག་མེད་དུ་བྱེད་པ་ཞིག་གཙོ་བོར་
གལ་ཆེ། དེའང་གཏོར་ཟློག་ཉིན་བདུན་གྱི་དབང་དུ་བྱས་ན། བཅའ་གཞི་འགྲིགས་
ནས་ཐོག་མར། ཚིག་བདུན་གསོལ་འདེབས། བཀའ་གཏེར་སྤྱི་ཁྱབ་ཀྱི་བརྒྱུད་པའི་
གསོལ་འདེབས། སྔོན་འགྲོ་གཏོར་མ་བཏང་། དེ་ནས་གཏོར་ཟློག་གི་གནས་ཡོ་བྱིན་
རླབས་སྔོན་དུ་འགྲོ་བས། དཀྱིལ་ཆོག་བདུད་འཇོམས་རོལ་པ་དང༌། གཏོར་ཟློག་
གནམ་ལྕགས་འཁྲུལ་འཁོར་སྤྲད། བཤགས་པ་ཡེ་ཤེས་སྐུ་མཆོག་དང༌། བྱིན་
འབེབས་ལ་བྱིན་འབེབས་རྒྱས་པ་སྦྱར། བསྙེན་ཕུར་བྱིན་རླབས་སྤྱིར་བསྙེན་སྒྲུབ་ལྟ་
བུ་བསྙེན་ཕུར་ཡོད་པའི་རིགས་མ་གཏོགས་གཏོར་ཟློག་སོགས་ལ་སྦྱོར་མི་དགོས་
མོད། བྱེ་བྲག་ཏུ་དེང་སང་སྐེད་ཕུར་དུ་གྲགས་པ་སྔར་བསྒྲུབས་པའི་ཕུར་བུ་དམ་
ཚིག་གི་རྫས་འབྲལ་མེད་དུ་འཆང་བ་ཡོད་ན་དེ་དང་བདག་རྩ་བའི་དཀྱིལ་འཁོར་
དབྱེར་མེད་དུ་བལྟ་དགོས་པ་ཡིན་པས་སྐབས་འདིར་བྱིན་རླབས་ཁ་གསོའི་ཚུལ་དུ་
བྱས་ཀྱང་ལེགས་པའི་ཡན་ལག་ཡིན་ནོ། །ཏིང་འཛིན་གསུམ་ནས་བཟླས་པའི་བར་
མཐར་ཆགས་སུ་བཏང་བ་ལས། བཟླས་པ་དངོས་གཞི་ཀཱི་ལ་ཡ། བཞི་སྙིང་གཅིག་
དྲིལ་ཅུང་ཟད། དྷཱ་ཡ་ནཱ་ཤ་ལན་གསུམ་མཐར་ཐལ་རྡེབ་མཛད་ནས་དངོས་གྲུབ་བླང་
བ་དང༌་ས་ལུགས་བརྒྱུད་འདེབས་སོགས་བྱ་བ་ཡིན་ལ། དེའང་བསྙེན་པའི་སྐབས་
གབ་ཡིག་སྦྱོར་ནས་དམིགས་བཟླས་དངོས་གཞི་དགོངས་པ་གསུམ་གཙོར་བཏོན།
37

ཀོང་སྤྲུལ་ཡོན་ཏན་རྒྱ་མཚོས་མཛད།
དེའི་སུམ་ཆ་སྲུང་བའི་དམིགས་བཟླས་དེའི་སུམ་ཆ་ཟློག་པ། བསད་པ་ཁྱུག་ཙམ་རེ་
བྱའོ། །དེ་ནས་གཏོར་ཆོག་སོགས་བྱ་སྟེ་འདིར་ད་ལྟའི་ས་ལུགས་པ་རྣམས་ཀྱིས།
མགོན་པོའི་བསྐུལ་ཐུང་གི་མཇུག་ཏུ་དྲག་བསྐུལ་འཁོར་ལོ་རྩིབས་བཅུ་མ། ལྟས་
ངན་བརྒྱད་ཅུའི་ཟློག་པ། བདུད་རྒྱལ་གྱི་བསྐུལ་ཆེ་ཆུང༌། བདག་ཤྭ་ས་གསུམ་གྱི་
བསྐུལ་བཏང་བ་ཡིན་འདུག་ཀྱང་གྲོང་ཆོག་སྤྱི་དང་བསྟུན་པའི་གྱེར་མོ་མང་བ་དང༌།
ཟློག་པའི་གྲངས་འཛིན་ལྟ་བུར་བླངས་པར་མངོན་ལ། ཆོས་སྐྱོང་གི་རྗེས་སུ་ཡི་དམ་
གློ་བུར་དུ་བསྐུལ་དགོས་པ་སོགས་སྟབས་བདེ་འབྲེལ་ཆགས་ཞིག་ཀྱང་མི་འབྱུང་
བར་མངོན་པས་སྐབས་འདིར་བཏང་སྙོམས་བྱས་ནས། བརྒྱུད་འདེབས་ཟིན་འཕྲལ་
མཆོད་གཏོར་བྲན། ཉིན་རྗེས་མ་རྣམས་ལ་མཆོད་ཁའང་གསོས་ལ། བསྟོད་གསོལ་
ལྷའི་རྔ་སྒྲ༌ཚང༌བར༌བཏང༌། དེ་ནས་ཆོག་ཁྲིག་ཕྲིན་ལས་རྣམ་རོལ་སོགས་གཏོར་
ཆོག་དང་ སྐོང་གསོལ་ རྒྱས་བསྡུས་སྐབས་དང་སྦྱར་ཆོག་ལ། འདོད་དགུའི་བང་
མཛོད་ལས་བྱུང་བའི་དཀར་བདུད་དང་ཕུར་སྲུང་གཏོར་འབུལ་ངེས་པར་མེད་དུ་མི་
རུང༌། དེ་དག་གོ་རིམ་སོགས་གཏོར་ཟློག་གཞུང་དུ་སྨོས་པ་ལྟར་ལ་ཚོགས་པར་བ་
ཡན་དང་ཧོམ་བསྐྱེད། འགུགས་གཞུག་ལན་གསུམ། མནན་པའི་དམིགས་པ། ཟོར་
བསྐུལ་གྲུབ་མཚམས། གབ་ཡིག་གི་ཟློག་དམིགས་གཙོ་བོ་དང༌། བསད་དམིགས་
ཀྱང་ཇི་ལྟར་འོས་པ་སྦྱར་ཏེ་ལྷ་སྔགས་རྣམས་དང༌། ཐུན་སྔགས་རྣམས་ཀྱང་ཅི་
འགྲུབ་བཟླ་བ་ནི་དངོས་གཞི་ཡིན་ལ། རྗེས་ཆོག་སྤྱི་བསྟབ་མན་ཆད་ཀྱང་དེར་
གསལ་བ་ལྟར་བྱའོ། །ཉིན་གཉིས་མན་ཆད་དེ་ཀ་སོར་བཞག་ལས་འཕྲི་བསྣན་མི་
དགོས་ཤིང༌། ཉིན་བདུན་པར་བསྒྲལ་མཆོད་དང་འདོན་བྱ་གཞུང་གསལ་ལྟར་ལ།
བསྙེན་པའི་དབུའི་རིག་འཛིན་བསྐུལ་བའང་བཞག བཟླས་པའི་རིགས་བསྡུས་ཙམ་
38

ཕུར་བ་རྣམ་འཇོམས་ཐུགས་ཆེན་སོགས་ཀྱི་ཆོ་ག་སྣ་ཚོགས།
བྱ། ཚོགས་བར་པའི་རྗེས་རིག་འཛིན་བསྐུལ། གསེར་སྐྱེམས་སོགས་གཞུང་གསལ་
མཐར་ཆགས་ལྷག་ཆོག་ཡན་བྱ། དྲག་བསྐུལ་འཁོར་ལོ་རྩིབས་བཅུ་ལྟས་ངན་བརྒྱད་
ཟློག་བཅས་ཚར་གྲངས་གསུམ་བདུན་སོགས་ལོངས་སྐབས་དང་བསྟུན་གྱེར་ལ།
དཔོན་སློབ་རྣམས་ཞྭ་བཅས་བཞེངས། གཟའ་དང་མཁའ་འགྲོ་རྒྱུ་ཕྱོགས་དང་མ་
ཐུག་པར་ཐེབས་ཡོད་པའི་ཕྱོགས་སུ་གཏོར་ཟོར་རྣམས་གོ་རིམ་མ་ནོར་བར་ཁྱེར་
བའི་ཐོག་མར་གནས་དེ་ཉིད་དུ་ཟོར་བསྐུལ། ཕྱི་སྒོར་ཁྱེར་ལ་བདུད་རྒྱལ་གྱི་བསྐུལ་
བྱ་བ་སོགས་གཞུང་ལྟར་ཟོར་ལམ་ལན་གསུམ་སྤོས་ལ་མཐར་གཏོར་ཟོར་འཕངས་
ལ་ཡར་ལོག་རྟ་བྲོ་སོགས་དང༌། རྗེས་ཀྱི་སྐབས་ཚེ་ཆོག་བསྡུས་པ་འདོད་དགུའི་བང་
མཛོད་ལྟར་སྦྱར་ནས་མཐར་དབྱུང་བ་ཙམ་གྱིས་ལེགས་པར་གྲུབ་བོ། །ས་ལུགས་པ་
རྣམས་ཀྱིས་རྒྱུན་གྱི་རིམ་གྲོ་ལ་ཕུར་ཟློག་ཉིན་གསུམ་མ་ཁོ་ན་དར་སྲོལ་ཆེ་བས་དེ་
ལྟར་ན། ཉིན་བདུན་མའི་ལུགས་དེ་ཀ་སོར་བཞག་ཉིན་གྲངས་བསྟུངས་པ་ཙམ་ལས་
མི་དགོས། ཉིན་གཅིག་མ་ནི་ས་ལུགས་ལ་མ་དར་ཞིང་གལ་ཏེ་ཕུར་ཟློག་འདོད་ལ་
འབྱོར་ཚོགས་དམན་པ་ལྟ་བུས་མི་བྱ་ཀ་མེད་བྱུང་ན། ཉིན་ཐ་མའི་ལུགས་དེ་སོར་
བཞག་ལ། ལྷག་ཆོག་གི་མཇུག་ཏུ། གོང་གི་ཟོར་བསྐུལ་དེ་སྦྱར་ཏེ་སྔགས་རྣམས་ཇི་
ལྟར་འོས་པ་བཟླས་ལ། དྲག་བསྐུལ་འཁོར་ལོ་རྩིབས་བཅུ་ལ་འཇུག་པ་སོགས་སོ།།
གཉིས་པ་ཡུལ་སྲོལ་དང་བསྟུན་པའི་རྔ་གྱེར་བརྡུང་ལེན་པའི་ཚེ། ཉིན་གྲངས་མང་
ཉུང་གང་བྱེད་ཀྱང་ཆོ་གའི་ཁོག་གཞུང་སྔ་མ་སོར་བཞག་ལ། ཡེ་ཤེས་སྐུ་མཆོག་བྱིན་
འབེབས་རྒྱས་པ། ཕུར་གསོལ་རྒྱས་པ་རྣམས་ངེས་པར་སྦྱར། ཚོགས་དང་པོ་གྲུབ་
རྗེས། ཧཱུཾ་སྣང་སྲིད་ཕུར་བུས་སོགས་དང་། དེ་ལྟར་བསྐངས་པས་སོགས། སྐོང་ཟློག་
སྦྲེལ་མ་བརྒྱ་སྟོང་གང་དགོས་བྱས་ལ། ཚེ་རབས་བསྐལ་པ་སོགས་ལ་འཇུག་སྟེ་
39

ཀོང་སྤྲུལ་ཡོན་ཏན་རྒྱ་མཚོས་མཛད།
འགྲོས་གོང་ལྟར་བྱས་པས་མང་ཉུང་འཚམས་པར་འགྱུར་ཞིང༌། གལ་ཏེ་དྲག་བསྐུལ་
འཁོར་ལོ་རྩིབས་བཅུ་མ་གྲངས་གསོག་པར་འདོད་ན། ཐུན་སྔགས་བཟླ་བ་ཡན་
སོང་རྗེས་ལིང་ཆུང་ཟུར་པ་ཞིག་བཤམ། དེ་ལ་དམིགས་ཏེ། ཚོགས་ཐ་མའི་བསྒྲལ་
བསྟབ་དཀྱིལ་ཆོག་ནས་འབྱུང་བའི་མདོར་བསྡུས་ཙམ་བྱས་ལ། དྲག་བསྐུལ་དང་
ལྟས་ངན་བརྒྱད་ཟློག་ཚར་གྲངས་གང་འགྲུབ་གྱེར། དེ་ནས་སྤྱིར་བསྟབ་མན་སྔར་
ལྟར་རོ། །གཏོར་རྒྱག་གི་སྐབས་སུའང་ཟོར་འཕེན་པའི་ཚིགས་བཅད་སོ་སོའི་
མཇུག་ཏུ་སྔགས་རྣམས་ཀྱིས་ཟོར་རྡེག་པ་དང༌། གཏོར་བྲོ་སྤྲོ་ན་གཞུང་གསལ་ལས་
བཞི་ཀ་བྱར་རུང༌ཞིང༌། རྗེས་རོལ་ཆེན་བཅས་རྒྱལ་དབྱངས་ཀྱང་གྱེར་རོ། །རྗེས་
ཆོག་དངོས་གྲུབ་བླང་བ་ནི་ཡེ་ཤེས་ལྔ་ལྡན་ཙམ་སྦྱར་བས་འཐུས་ཤིང༌། དཀྱིལ་ཆོག་
གི་དེ་ནི་བསྙེན་སྒྲུབ་གྱི་དགོངས་པར་འདུག་ཀྱང་གྲོལ་ཉིན་ཙམ་ལ་སྦྱར་ཡང་འགལ་
བ་མེད་དོ། །སྦྱིན་སྲེག་བྱ་བར་སྤྲོ་ན་སྐབས་འདིར་དྲག་པོའི་སྦྱིན་སྲེག་འབྲེལ་ཆགས་
པས་གཏོར་ཟོར་འཕངས་ནས་ཡར་འཁོར་བ་ན་སྦྱིན་སྲེག་ལ་འཇུག་ཅིང༌། དེ་ནས་
སྤྱི་བསྟབ་སོགས་བྱ་བའམ། ཕྱིར་ཉིན་བྱ་བར་སྤྲོ་ན་གཏོར་ཟློག་དང་མ་སྦྲེལ་བའི་
ལས་གཞུང་ཁོ་ན་མཐར་ཆགས་སུ་བཏང་བའི། ཚོགས་ཐ་མའི་རྗེས་སུ་སྦྱིན་སྲེག་
བླུགས་ནས་ཚོགས་ལ་རོལ་ཞིང་། ལྷག་ཆོག་བརྟན་མ་མན་ཆད་མཐར་དབྱུང་ངོ་། །
སྤྱིར་བླ་མ་ལ་བཟང་ངན་དང༌། ཡི་དམ་ལ་བྱིན་རླབས་ཆེ་ཆུང་དུ་རྟོག་པ་ནི་རང་གི་
རྣམ་རྟོག་གི་ཉེར་ལེན་ཡིན་གྱི། རང་ཉིད་ལ་མོས་གུས་ཡོད་ན་བླ་མ་ཅི་ལྟ་བུ་ལ་
གསོལ་བ་བཏབ་ཀྱང་སངས་རྒྱས་ཐམས་ཅད་ཀྱི་བྱིན་རླབས་འཇུག་ལ། བསྐྱེད་
བཟླས་ཚད་དུ་ཕྱིན་ན་ཡི་དམ་གཅིག་གིས་ཀྱང་ལས་དང་དངོས་གྲུབ་ཐམས་ཅད་
སྩོལ་བ་ཡིན་ཞིང༌། གཅིག་ཆོག་གི་མོས་གུས་མེད་ན་སངས་རྒྱས་སྟོང་ལ་གསོལ་བ་
40

ཕུར་བ་རྣམ་འཇོམས་ཐུགས་ཆེན་སོགས་ཀྱི་ཆོ་ག་སྣ་ཚོགས།
བཏབ་ཀྱང་བྱིན་རླབས་འབྱུང་དཀའ་བ། དམིགས་པའི་གཟེར་མེད་ན་རྒྱུད་སྡེ་དྲུག་
ལ་བསྙེན་སྒྲུབ་བྱས་ཀྱང་དངོས་གྲུབ་འགྲུབ་པར་དཀའ་མོད། འོན་ཀྱང་རང་རང་གི་
སྔོན་གྱི་ལས་འབྲེལ་ཡོད་མེད་དང༌། རྣམ་པའི་རྟེན་འབྲེལ་ཙམ་དུ་བླ་མའི་བྱིན་
རླབས་འཇུག་ཕུལ་ཆེ་ཆུང་དང་། ཡི་དམ་སོ་སོ་ལས་དངོས་གྲུབ་སོ་སོ་འབྱུང་བ་ལྟར་
སྣང་བ་ཡིན་པས། འདིར་བླ་མ་ཨོ་རྒྱན་གྱི་སློབ་དཔོན་པདྨ་འབྱུང་གནས་ཀྱི་གདམས་
ངག་ལས་བྱུང་ཞིང༌། །ཡི་དམ་སྒྲུབ་སྡེ་བརྒྱད་ལས་ཕྲིན་ལས་ཕུར་པའི་དཀྱིལ་འཁོར་
ཡིན་ཏེ། དེའང་སློབ་དཔོན་ཆེན་པོ་ནི་སངས་རྒྱས་སྣང་བ་མཐའ་ཡས་ཉིད་མི་མཇེད་
ཀྱི་འཇིག་རྟེན་སྤྱི་དང༌། ལྷག་པར་བོད་ཁ་བ་ཅན་གྱི་རྨུ་རྒོད་རྣམས་འདུལ་བའི་ཕྱིར་
དུ། བདག་ཅག་གི་སྟོན་པ་ཤཱཀྱའི་དབང་པོའི་ཕྲིན་ལས་ཀྱི་གྲོགས་སུ་རྡོ་རྗེ་སློབ་
དཔོན་གྱི་སྐུར་བཞེངས་ཏེ་འཇའ་ལུས་འཕོ་བ་ཆེན་པོའི་གཟུགས་ཀྱིས་ད་ལྟའང་ལྷོ་
ནུབ་རྔ་ཡབ་ན་མངོན་སུམ་བཞུགས་ཏེ་བསྐལ་པ་མ་སྟོངས་བར་དུ་ཕྲིན་ལས་མཛད་
པ་མ་ཟད། བོད་ཀྱི་ཡུལ་འདིར་ལྷ་སྲིན་གདུག་པ་ཅན་གྱིས་དབང་བྱས་ཏེ་དམ་པའི་
ཆོས་ལྟ་ཅི་སྨོས། དགེ་བ་སྣ་རེའང་སྤྱོད་པར་དཀའ་བ་ལ་སློབ་དཔོན་ཆེན་པོ་འདི་ཁོ་
ནའི་ཐུགས་རྗེས་བསྟན་པ་དར་ཞིང་རྒྱས་པར་མཛད། དེ་ལྟ་བུའི་བར་དུའང་སྤྲུལ་པ་
བསམ་གྱིས་མི་ཁྱབ་ཅིང་རྒྱུན་མི་འཆད་པས་དངོས་དང་བརྒྱུད་ནས་བོད་དུ་གཏོགས་
ཚད་སློབ་དཔོན་ཆེན་པོ་དེའི་གདུལ་བྱར་སོང་བས་ཆོས་འདིའི་བརྒྱུད་པའི་ཁུངས་ཆེ་
བ་དང༌། བཅོམ་ལྡན་འདས་རྡོ་རྗེ་གཞོན་ནུ་ཡབ་ཡུམ་ནི། ངོ་བོ་གསང་བའི་བདག་པོ་
དང་སྒྲོལ་མ་ཡིན་ལ། གསང་བདག་ནི་བསྐལ་བཟང་གི་སངས་རྒྱས་དང་བྱང་ཆུབ་
སེམས་དཔའ་ཐམས་ཅད། དེ་དག་གི་གདུལ་བྱ་དགེ་བར་སྤྱོད་པ་རེ་རེའི་རྒྱབ་ཏུའང་
བར་ཆད་སྲུང་བའི་སྤྲུལ་པ་རེ་རེ་འབྲལ་མེད་དུ་འགྲོགས་པ་སྔོན་གྱི་སྨོན་ལམ་གྱི་
41

ཀོང་སྤྲུལ་ཡོན་ཏན་རྒྱ་མཚོས་མཛད།
སྟོབས་ཡིན་པར་གསུངས་པ་དང༌། རྗེ་བཙུན་སྒྲོལ་མ་བསྐལ་པ་གྲངས་མེད་པའི་སྔ་
རོལ་ནས་བྱང་ཆུབ་བརྙེས་ཀྱང་ཐུགས་བསྐྱེད་ཚད་མེད་པས་ལྷ་མོའི་རྣམ་པར་བཟུང་
ལྗོངས་འདིར་གང་ན་འཇིགས་པ་ཅུང་ཟད་ཅིག་མཆིས་ཀྱང་མཚན་དྲན་པ་ཙམ་གྱིས་
ནས། འཇིག་རྟེན་ཁམས་སྤྱི་དང༌། ཁྱད་པར་མི་མཇེད། དེ་ལས་ཀྱང་གངས་ཅན་གྱི་
སྐྱོབ་པར་ཐུགས་དམ་བཅས་པ་ཉིད། འདིར་རྒྱལ་བ་ཐམས་ཅད་ཀྱི་ཕྲིན་ ལས་
གཅིག་ཏུ་བསྡུས་པའི་རང་གཟུགས་དཔལ་ཆེན་པོ་ཡབ་ཡུམ་ཆེ་བཙན་འགྲན་ཟླ་དང་
བྲལ་བའི་སྐུར་བཞེངས་ཏེ། མཆོག་ཐུན་མོང་གི་དངོས་གྲུབ་རྣམ་པ་གཉིས་སྩོལ་བ་
དང༌། བྱང་ཆུབ་སྒྲུབ་པ་ལ་ཉེ་བར་འཚེ་བའི་བདུད་བགེགས་དམ་སྲི་རྒྱ་འདྲེ་མཐའ་
དམག་ལ་སོགས་པ་འཇོམས་པ་ལ་ཁྱད་པར་དུ་འཕགས་པའི་རྒྱུ་མཚན་གྱིས། རྒྱ་
བོད་ཀྱི་མཁས་གྲུབ་ཕལ་མོ་ཆེས་ཐུགས་དམ་ལྷག་པའི་ལྷ་ཐུན་མོང་མ་ཡིན་པར་
བསྟེན་ཅིང༌། སློབ་དཔོན་ཆེན་པོའི་ཞལ་གདམས་སུ། སྤྱིར་ཡི་དམ་གྱི་གཙོ་བོ་རྡོ་རྗེ་
ཕུར་པ་ལ་བྱ། ཡི་དམ་གཞན་བསྒྲུབས་ཀྱང་རྡོ་རྗེ་གཞོན་ནུ་སྲུང་མའི་ཚུལ་དུ་
བསྒྲུབས། ཞེས་གསུངས་པ་ལྟར་བསྟན་པ་སྔ་དར་གྱི་སྐབས་སུ། ཨོ་རྒྱན་ཆེན་པོའི་
ཞལ་སློབ་རྣམས་རྣམས་ཀྱིས་ཕུར་པ་ལ་མངོན་རྟོགས་མ་བརྙེས་པ་གཅིག་ཀྱང་མེད་
ཅིང་འགའ་རེ་རིག་འཛིན་སྤྱི་བསྐུལ་དུ་གསལ་བ་ལྟར་དང༌། དེ་དག་གི་དཔོན་སྲས་
སློབ་བརྒྱུད་སོ་ཟུར་གནུབས་གསུམ། དཔང་རྒྱུས་འོ་བྲན། རླངས་འགོས་རྔོག་གསུམ།
མཁོན་རོག་དཔྱལ་གསུམ་ལ་སོགས་པས་ཐུགས་དམ་ཡང་ཕུར་གཉིས་ལ་མཛད་
ཅིང་གྲུབ་པ་བརྙེས། དེ་དག་གིས་བྱིན་གྱིས་བརླབས་པའི་གདུང་རིགས་ལས་གསར་
མའི་སྐྱེས་ཆེན་རྣམས་ཀྱང་བྱོན་ཏེ། དོན་གཉིས་གྲུབ་པ་ཡིན་ཅིང༌། དེ་དག་གི་ནང་
གསེས་ཕུར་པ་ས་ལུགས་འདི། འཁོན་ཀླུའི་དབང་པོ་ལ་ཨོ་རྒྱན་ཆེན་པོས་བསྩལ་བ་
42

ཕུར་བ་རྣམ་འཇོམས་ཐུགས་ཆེན་སོགས་ཀྱི་ཆོ་ག་སྣ་ཚོགས།
ནས་ད་ལྟའི་བར་དུ་བཀའ་བརྒྱུད་མ་ཆད་ཅིང༌། བྱིན་རླབས་